নিজস্ব প্রতিবেদন: শিয়ালদা স্টেশনে আগুন। ভর দুপুরে আগুন লাগে শিয়ালদার মেন বিল্ডিংয়ের পিআরএস দফতরে আগুন লাগে। আগুন ছড়িয়ে পড়ে দ্রুত। ঘটনাস্থলে দমকলের ৩ টি ইঞ্জিন। আতঙ্কিত যাত্রীরা। বৃহস্পতিবার দুপুরে আচমকাই শিয়ালদা স্টেশনের মেন বিল্ডিং থেকে ধোঁয়া বেরোতে দেখা যায়। খবর চাউর হতেই হুড়োহুড়ি পড়ে যায় রেলকর্মীদের মধ্যে। সকলেই বিল্ডিং থেকে বেরিয়ে আসেন। খবর দেওয়া হয় দমকলে। সঙ্গে সঙ্গেই বিচ্ছিন্ন করে দেওয়া হয় প্ল্যাটফর্মের বিদ্যুত্ পরিষেবা। তা না হলে বড় কোনও দুর্ঘটনা ঘটে যেতে পারত বলে আশঙ্কা। আপাতত দমকলের ৪টি ইঞ্জিন আগুন নেভানোর চেষ্টা করছে। আগুন আপাতত নিয়ন্ত্রণে বলে জানা যাচ্ছে। তবে কী থেকে আগুন লেগেছে, তা এখনও স্পষ্ট নয়। শিয়ালদা দুই শাখাতেই ব্যাহত পরিষেবা। আতঙ্ক ছড়িয়ে পড়ে যাত্রীদের মধ্যে। পরিস্থিতি নিয়ন্ত্রণে রয়েছে রেলপুলিসও।